钦定古今图书集成/方舆汇编/职方典/第1185卷 > 《念奴娇》〈赤壁怀古〉宋·苏轼
## 钦定古今图书集成/方舆汇编/职方典/第1185卷 > 《念奴娇》〈赤壁怀古〉宋·苏轼

大江东去，浪淘尽、千古风流人物。故垒西边人道是，
三国周郎赤壁。乱石崩云，惊涛拍岸，卷起千堆雪。江
山如画，一时多少豪杰。遥想公瑾当年，小乔初嫁
了，雄姿英发。羽扇纶巾谈笑间，樯橹灰飞烟灭。故国
神游，多情应笑，我早生华发。人生如寄，一尊还酹江
月。